text: ہاؤسنگ اور شہری امور کے مرکزی وزیر مملکت جناب ہردیپ سنگھ پوری نے کلین گنگا مشن کو ایک عوامی تحریک بنانے کےلئے نمامی گنگے پروگرام کی تعریف کی ہے ۔ انہوں نے کہا کہ تین اہم کاموں میں ان کی وزارت کی جانب سے مطلوبہ تمام ممکنہ اقدامات کئے جا رہے ہیں ۔یہ تین اہم کام گاؤں کو کھلے میں رفع حاجت سےپاک کرنا ، سیال فضلات کے ٹریٹمنٹ کو نافذ کرنا اور ٹھوس فضلات کا بندوبست ہیں۔انہوں نے کہا کہ نمامی گنگے پروگرام کے تحت دریائے گنگا کے پانچ کلومیٹر کے اندر واقع 97 قصبوں کی شناخت کی گئی ہے۔ جہاں پر ضروری کام ہو رہا ہے۔ انہوں نے مزید کہا کہ سوچھ بھارت مشن دریائے گنگا سے متصل گاؤں کو کھلے میں رفع حاجت سے پاک (اوڈی ایف ) بنانے میں تعاون فراہم کر رہا ہے۔